Cuneiform Tablet Kt v/k 36 (AKT 3 67)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na en-nam-a-šur qí-bi₄-ma ta-áš-pu-ra-am um-ma a-ta-ma za-ku-a-ku ki-ma dan-a-šur e-ru-ba-ni a-ta-lá-kam a-ša-me-ma KÙ.BABBAR 1 ma-na ù 2 ma-na nu-a-ú iš-ta-du KÙ.BABBAR da-ma-qám li-im-ḫu-ur i-na u₄-mì-im ša ṭup-pá-am ta-ša-me-ú al-kam-ma e-en a-šur ù e-ni-a a-mu-ur ta-aḫ-sí-is-tám a-na a-ḫi-kà e-zi-ib-ma a-ḫu-kà lá ki-ma qá-qí-dí-kà KÙ.BABBAR ma-lá qá-at-kà kà-áš-da-at-ni na-an-ší-a-ma me-eḫ-ra-at KÙ.BABBAR ša nu-a-e a-na-ku a-na-kam lá-dí-na-ku-ma ḫa-ra-nam ša ra-mì-ni-kà kà-ší-id mì-ma pá-nu-ma lá i-kà-bi₄-du a-šur ù {d}NIN.ŠUBUR li-ṭù-lá mì-ma li-bi₄ lá i-lá-mì-nu-ma as-ḫu-ru-nim-ma tù-ta-šé-er al-kam-ma e-ni-a a-mu-ur me-er-at um-mì-a-nim i-ga-ra-am tù-mì-id-ma ki-ma a-wi-lim ra-bi₄-im a-dí u₄-mì-im a-nim ta-sà-ḫu-ur ù šu-nu pá-ni-a wa-ab-lu-ma ú-lá i-ša-pu-ru-ni-kum a nu-a-e lá ta-áš-té-né-ar a qá-qí-dí-kà lá ta-ša-ḫu-ut ša-ru-um li-ší-šu-nu qá-dum KÙ.BABBAR-pì-šu-nu i ša-ḫa-at a-ḫi-kà ba-ab kà-ri-im lu kà-a-na-tí a dan-a-šur qí-bi₄-ma KÙ.BABBAR lu i-a-am lu ku-a-am ša na-ru-qí-kà ma-lá qá-at-kà i-kà-šu-du a-na en-um-a-šur dí-in-ma lu-ub-lam šu-ma ni-qí-am ḫa-bu-ul ni-qí-šu ú dá-ta-am kà-lá-ma a-na-ku-ma a-da-šu-um a-na na-ab-ri-tim a-ni-ša-am li-ik-šu-dam